
				AGINTARIAK ETA LANGILERIA

				Izendapenak, egoerak eta gorabeherak

				OSAKIDETZA-EUSKAL OSASUN ZERBITZUA

				2284

				108/2017 EBAZPENA, apirilaren 20koa, Barakaldo-Sestao ESIko zuzendari gerentearena. Honen bidez, lau urterako izendatzen da, aldi baterako, luzatzeko aukerarekin, Victor Escobal Tamayo jauna Osakidetza-Euskal osasun zerbitzuko Barakaldo-Sestao ESIko Urologiako atal sanitarioko buru.

				Azaroaren 3ko 401/2016 Ebazpenaren bitartez, deialdia egin zen Osakidetza-Euskal osasun zerbitzuko Barakaldo-Sestao ESIko Urologiako atal sanitarioko buruaren lanpostua lehiaketa bidez betetzeko.

				Epaimahai kalifikatzaileak aurkeztutako eskabideak baloratu ditu, eta dagokion izendapen-proposamena egin du. Horiek horrela, eta Victor Escobal Tamayo jaunak dituen ezagutza akademiko eta profesionalak kontuan hartuta, zera erabaki da: pertsona hori izendatzea Osakidetza-Euskal osasun zerbitzuko Barakaldo-Sestao ESIko Urologiako atal sanitarioko buru.

				Euskadiko Antolamendu Sanitarioari buruzko ekainaren 26ko 8/1997 Legeko 28. artikuluko hirugarren arau komunean, Osakidetzaren lanpostu funtzionalak arautzen dituen uztailaren 19ko 186/2005 Dekretuan eta azaroaren 11ko 255/1997 Dekretuan ezartzen denarekin bat etorriz, zera

				EBAZTEN DUT:

				Lehenengoa.– Victor Escobal Tamayo jauna Osakidetza-Euskal osasun zerbitzuko Barakaldo-Sestao ESIko Urologiako atal sanitarioko buru izendatzea aldi baterako.

				Bigarrena.– Izendapen honek lau urteko indarraldia izango du, eta aldi baterakoa izango da luzatzeko aukerarekin, Euskadiko Antolamendu Sanitarioari buruzko ekainaren 26ko 8/1997 Legeko 28. artikuluko hirugarren arau komunean ezarritakoarekin bat, eta ondorioak izango ditu 2016ko ekainaren 13tik aurrera.

				Hirugarrena.– Izendatutako pertsonak aipatutako epea amaitzean utziko du postua, luzapena onartzen ez bada, betiere, Euskadiko Antolamendu Sanitarioari buruzko ekainaren 26ko 8/1997 Legeko 28. artikuluko hirugarren arau komunean ezarritakoarekin bat etorriz.

				Laugarrena.– Izendapenaren indarraldia amaitu aurretik ere kendu ahal izango dute kargutik, aldez aurretik kontrako espedientea dagoela, eta ekainaren 26ko 8/1997 Legeko 28. artikuluko 6. atalean aurreikusitako lekualdatze-kausak direla medio.

				Bosgarrena.– Ebazpen hau interesdunari eta Barakaldo-Sestao ESIri jakinaraztea.

				Seigarrena.– Ebazpen honen aurka, gora jotzeko errekurtsoa aurkeztu ahal izango zaio Osakidetza-Euskal osasun zerbitzuko zuzendari nagusiari. Horretarako, hilabeteko epea izango da, ebazpena EHAAn argitaratu eta hurrengo egunetik aurrera.

				Barakaldo, 2017ko apirilaren 20a.

				Barakaldo-Sestaoko ESIaren zuzendari gerentea,

				JOSEBA JULEN BALLESTERO ZARRAGA.

